කේන්දරයක ග්‍රහ පිහිටීම් සැලසුම් වන්නේ ද ආත්මගත කර්ම වේගයන්හි ගැළපීමකට සාපේක්ෂවමය. කෙනෙකුගේ විවාහය පිළිබඳ කර්මානුරූප උරුමය ද මෙම සැලසුම තුළ ඇත. එලෙස හඳුනාගත් මෙම කර්මානුරූප ස්වභාවයන්හි යම් සමගාමිත්වයක් කේන්දර දෙක තුළ පවතින බවට සෑහීමකට පත්විය හැකිනම් පොරොන්දම් ගැළපීමකට යොමුවිය යුත්තේ ඉන් අනතුරුවයි. සියලු යස ඉසුරින් සපිරි සුවිසල් මැදුරක ජීවත් වන තරුණයෙකුගේ කේන්දරයකට ගම්බද දිළිඳු තරුණියකගේ කේන්දරයක් පොරොන්දම් අනුව මැනවින් ගැළපෙනු ඇත. එහෙත් සැප සම්පත් උරුමකර ගැනීමේ භාග්‍ය හෙවත් ලබා උපන් හැටි අනුව මෙම ගැළපීම ප්‍රායෝගික වේද? පොරොන්දම් ගැළපීම අවම ප්‍රමාණයක පැවතිය ද ඉහත විෂමතාවයන්ගෙන් තොර කේන්දර දෙකක එක කේන්දරයක රවි පිහිටි රාශියේම අනෙක් කේන්දරයේ සඳු පිහිටා තිබීම හෝ එක් කේන්දරයක සිකුරු පිහිටි රාශියේම අනෙක් කේන්දරයේ කුජ පිහිටා තිබීමත් ඉතා ගැඹුරු ආදර බැඳීමක් ජීවිත කාලය පුරාවටම දෙදෙනා අතර පවතින බවට තහවුරු කෙරෙන අපූර්ව පිහිටීමකි. මේ හැරුණු විට දෙදෙනාගේම චන්ද්‍ර රාශි අධිපතියන් ඔවුනොවුන් සතුරු ග්‍රහයින් නොවීමත් විශේෂයෙන් චන්ද්‍ර නවාංශක අධිපතියන් මිත්‍ර ග්‍රහයින් වීමත් එවැනිම වූ බැඳීමකට මග සලසා දෙන්නකි. කේන්දර දෙකේම 7 වැන්න අධිපතියන් ගුරුගේ දෘෂ්ඨියට ලක් වී සන්කලත්‍ර යෝගය උදාකර තිබීමත් වාසනාවන්ත යුග දිවියක උරුමය හිමිකර දෙන්නකි. තවද පුරුෂ කේන්දරයේ 7 අධිපති සිටින රාශියේම ස්ත්‍රී කේන්දරයේ සඳු පිහිටීමත් කේන්දර ගැළපීමේදී සුවිශේෂ වටිනාකමක් ඇති කරයි. ස්ත්‍රී කේන්දරයේ සඳු පිහිටි රාශිය පුරුෂ කේන්දරයේ 7 වැන්න වීමත් පිරිමි කේන්දරයේ සිකුරු පිහිටි රාශියේ ස්ත්‍රී කේන්දරයේ සඳු පිහිටීමත් එවැනිම වූ වටිනාකමක් ගෙන දෙන්නකි.
කේන්දරයක ග්‍රහ පිහිටීම සැලසුම් වන්නේ කුමකට සාපේක්ෂවද?
ආත්මගත කර්ම වේගයන්හි ගැළපීමකට